P6_TA(2004)0054

Πρόγραμμα ARGO *

Νομοθετικό ψήφισμα του Ευρωπαϊκού Κοινοβουλίου επί της προτάσεως της Επιτροπής ενόψει της έγκρισης απόφασης του Συμβουλίου για την τροποποίηση της απόφασης αριθ. 2002/463/ΕΚ σχετικά με τη θέσπιση προγράμματος δράσης για τη διοικητική συνεργασία στους τομείς των εξωτερικών συνόρων, των θεωρήσεων, του ασύλου και της μετανάστευσης (πρόγραμμα ARGO) (COM(2004)0384 — C6-0049/2004 — 2004/0122(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής (COM(2004)0384) [1],

- έχοντας υπόψη το άρθρο 66 της Συνθήκης ΕΚ,

- έχοντας υπόψη το άρθρο 67 της Συνθήκης ΕΚ, σύμφωνα με το οποίο το Συμβούλιο του ζήτησε να γνωμοδοτήσει (C6-0049/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0019/2004),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κινηθεί η διαδικασία συνεννόησης, που προβλέπεται από την κοινή δήλωση της 4ης Μαρτίου 1975, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΙΤΙΟΛΟΓΙΚΗ ΣΚΕΨΗ 4

(4) Η αρμόδια για τον προϋπολογισμό αρχή αύξησε σημαντικά τις πιστώσεις που προβλέπονται για τη χρηματοδότηση του προγράμματος ARGO κατά το 2004, με σκοπό την καλύτερη διαχείριση των εξωτερικών συνόρων. | Διαγράφεται |

Τροπολογία 2

ΑΙΤΙΟΛΟΓΙΚΗ ΣΚΕΨΗ 5

(5) Προκειμένου να προαχθούν οι γενικοί στόχοι του προγράμματος ARGO, ενδείκνυται να αυξηθεί ο αριθμός δράσεων που μπορούν να προταθούν στον τομέα των εξωτερικών συνόρων και να προβλεφθούν νέα είδη δράσεων. | (5) Προκειμένου να προαχθούν οι γενικοί στόχοι του προγράμματος ARGO, και προκειμένου να καταστεί πλέον προσπελάσιμο στις εθνικές διοικήσεις ενδείκνυται να αυξηθεί ο αριθμός δράσεων που μπορούν να προταθούν στον τομέα των εξωτερικών συνόρων και να προβλεφθούν νέα είδη δράσεων. |

Τροπολογία 3

ΑΙΤΙΟΛΟΓΙΚΗ ΣΚΕΨΗ 6α (νέα)

| (6α) Προκειμένου να διασφαλισθεί μία ευρωπαϊκή προστιθέμενη αξία για το σύνολο των κρατών μελών, θα πρέπει να είναι δυνατή η επαλήθευση και μέτρηση της συμβολής τους στο ευρωπαϊκό δίκτυο ελέγχου και εποπτείας των εξωτερικών συνόρων. Για τον ίδιο λόγο θα πρέπει να καθορισθεί ένα ανώτατο όριο για τις διαθέσιμες πιστώσεις που προορίζονται για τις δράσεις ενός μόνον κράτους μέλους. |

Τροπολογία 4

ΑΡΘΡΟ 1, ΣΗΜΕΙΟ 1Άρθρο 10, παράγραφος 1α, στοιχείο βα)(νέο)(απόφαση2002/463/ΕΚ)

| βα)δημιουργούν προστιθέμενη αξία για το σύνολο των κρατών μελών, προκειμένου τα σχέδια ενός μόνον κράτους μέλους να επιτρέπουν την ύπαρξη καλύτερα συντονισμένων δράσεων μεταξύ των κρατών μελών, και κατά συνέπεια ένα πλέον ομοιογενές επίπεδο ασφάλειας σε όλα τα εξωτερικά σύνορα. |

Τροπολογία 5

ΑΡΘΡΟ 1, ΣΗΜΕΙΟ 3, ΣΤΟΙΧΕΙΟ ΑΆρθρο 12, παράγραφος 3, στοιχείο α)(απόφαση 2002/463/ΕΚ)

α)προετοιμάζει ένα ετήσιο πρόγραμμα εργασίας που περιλαμβάνει ειδικούς στόχους, θεματικές προτεραιότητες, τα αντικειμενικά κριτήρια που μνημονεύονται στο άρθρο 10 παράγραφοι (1α)(β), περιγραφή των δράσεων που αναφέρονται στο άρθρο 10 παράγραφος 3 τις οποίες προτίθεται να αναλάβει η Επιτροπή και, ενδεχομένως, κατάλογο άλλων δράσεων. | α)προετοιμάζει ένα ετήσιο πρόγραμμα εργασίας που περιλαμβάνει ειδικούς στόχους, θεματικές προτεραιότητες, τα αντικειμενικά κριτήρια που μνημονεύονται στο άρθρο 10, παράγραφοι (1α)(β), το μέγιστο διαθέσιμο τμήμα του ετήσιου προϋπολογισμού για τις δράσεις που προβλέπονται στο άρθρο 10, παράγραφος 1α, περιγραφή των δράσεων που αναφέρονται στο άρθρο 10, παράγραφος 3, τις οποίες προτίθεται να αναλάβει η Επιτροπή και, ενδεχομένως, κατάλογο άλλων δράσεων. |

[1] Δεν έχει ακόμη δημοσιευθεί στην Επίσημη Εφημερίδα.

--------------------------------------------------